b'\n_START_ARTICLE_\nF-1 varikliai\n_START_PARAGRAPH_\nF-1 varikliai \xc5\xa1iame \xc4\x8dempionate u\xc5\xbeima svarbi\xc4\x85 viet\xc4\x85 ir nuo pat pirmojo sezono 1950 m. yra svarbi lenktyni\xc5\xb3 taisykli\xc5\xb3 dalis._NEWLINE_Nuo 2014 m. sezone \xc4\x8dempionate naudojami 1,6 litro keturtak\xc4\x8diai turbo 90\xc2\xb0 V6 varikliai._NEWLINE_Dabartiniai varikliai pasiekia didelius s\xc5\xabkius\xc2\xa0\xe2\x80\x93 iki 15 000 per minut\xc4\x99. Teori\xc5\xa1kai s\xc5\xabkiai gali siekti ir 20 000 per minut\xc4\x99, ta\xc4\x8diau yra apriboti taisykl\xc4\x97mis. Iki devintojo XX a. de\xc5\xa1imtme\xc4\x8dio Formul\xc4\x97s 1 varikliai pasiekdavo iki 12 000 s\xc5\xabki\xc5\xb3 per minut\xc4\x99.\n_START_SECTION_\nIstorija\n_START_PARAGRAPH_\nPer vis\xc4\x85 F-1 \xc4\x8dempionato istorij\xc4\x85 varikli\xc5\xb3 specifikacija keit\xc4\x97si atsi\xc5\xbevelgiant \xc4\xaf kei\xc4\x8diamas taisykles.\n_START_SECTION_\n1947\xe2\x80\x931953\n_START_PARAGRAPH_\nPirmieji Formul\xc4\x97s 1 varikliai buvo 4,5 L atmosferiniai ir 1,5 L turbokompresoriniai. Pasiekiama galia buvo iki 600 AG (447 kW).\n_START_SECTION_\n1954\xe2\x80\x931960\n_START_PARAGRAPH_\n\xc5\xa0iuo laikotarpiu varikli\xc5\xb3 t\xc5\xabris buvo suma\xc5\xbeintas iki 2,5 L, o galia suma\xc5\xbe\xc4\x97jo iki 290 AG. Nuo 1957 m. Indianapolis 500 lenktyn\xc4\x97se varikliai buvo tokie: atmosferiniai iki 4,2 L ir turbokompresoriniai iki 2,8 L.\n_START_SECTION_\n1961\xe2\x80\x931965\n_START_PARAGRAPH_\n1961 m. sezone buvo pristatyti nauji 1,5 L varikliai. \xc5\xa0iuo laikotarpiu visos komandos prad\xc4\x97jo naudoti automobilius su viduryje esan\xc4\x8diais varikliais. J\xc5\xb3 galia svyravo nuo 150 iki 225 AG.\n_START_SECTION_\n1966\xe2\x80\x931986\n_START_PARAGRAPH_\n1966 m. FIA leido naudoti 3 L atmosferinius ir 1,5 L kompresinius variklius. Nors kai kurie gamintojai dar band\xc4\x97 likti ties didesniais varikliais, labiausiai i\xc5\xa1populiar\xc4\x97jo 2 L BRM ir Coventry-Climax V8 varikliai._NEWLINE_1977 m. sezone Renault pristat\xc4\x97 savo nauj\xc4\x85 Gordini V6 Turbo varikl\xc4\xaf, o jau 1980 m. \xc5\xa1is kompanijos variklis konkuravo su Ford-Cosworth DFV, Ferrari ir Alfa Romeo varikliais. 1981 m. Ferrari pristat\xc4\x97 savo visi\xc5\xa1kai nauj\xc4\x85 turbokompresorin\xc4\xaf varikl\xc4\xaf. 1985 m. beveik visos \xc4\x8dempionato komandos naudojo konkurencingus turbokompresorinius variklius. \xc5\xa0iuo laikotarpiu varikliai pasiek\xc4\x97 mil\xc5\xbeini\xc5\xa1k\xc4\x85 galingum\xc4\x85\xc2\xa0\xe2\x80\x93 lenktyn\xc4\x97se jie pasiekdavo 950\xe2\x80\x931000 AG.\n_START_SECTION_\n1987\xe2\x80\x931988\n_START_PARAGRAPH_\n1987 m. buvo duotas dvej\xc5\xb3 met\xc5\xb3 pereinamasis laikotarpis prie\xc5\xa1 u\xc5\xbedraud\xc5\xbeiant lenktyn\xc4\x97se naudoti turbokompresorinius variklius. \xc5\xa0iuo laikotarpiu buvo naudojami varikliai nuo 1,5 L iki 3,5 L. \xc5\xa0iuos du sezonus \xc4\x8dempionate dar dominavo turbokompresoriniai varikliai.\n_START_SECTION_\n1989\xe2\x80\x931994\n_START_PARAGRAPH_\nNuo 1989 m. sezono \xc4\x8dempionate buvo u\xc5\xbedrausti turbokompresoriniai varikliai, palikdami tik nat\xc5\xabralaus \xc4\xafpur\xc5\xa1kimo 3,5 L variklius. \xc5\xa0iuo laikotarpiu dominavo V10 tipo varikliai, i\xc5\xa1vystantys 675\xe2\x80\x93690 AG. 1994 m. \xc4\x8dempionate naudotas Ferrari variklis siek\xc4\x97 820 AG galingum\xc4\x85 su s\xc5\xabkiais iki 15 800 per minut\xc4\x99.\n_START_SECTION_\n1995\xe2\x80\x932005\n_START_PARAGRAPH_\n\xc5\xa0iuo laikotarpiu lenktyn\xc4\x97se buvo naudojami 3 L 650\xe2\x80\x93950 AG galios varikliai. Nuo 1990 iki 1997 m. net penkis \xc4\x8dempion\xc5\xb3 titulus laim\xc4\x97jo Renault variklius naudojan\xc4\x8dios komandos. V\xc4\x97liau du \xc4\x8dempionatus laim\xc4\x97jo Mercedes varikliai. 1996 m. Ferrari pakeit\xc4\x97 savo varikl\xc4\xaf ir vietoj V12 prad\xc4\x97jo naudoti ma\xc5\xbeesn\xc4\xaf ir lengvesn\xc4\xaf V10 varikl\xc4\xaf. Jie siek\xc4\x97 apie 800 AG galingum\xc4\x85._NEWLINE_2002 m. BMW variklis pasiek\xc4\x97 19 050 s\xc5\xabki\xc5\xb3 per minut\xc4\x99 ir tapo pirmuoju varikliu 3 L V10 eroje perkopusiu 19 000 s\xc5\xabki\xc5\xb3 per minut\xc4\x99 rib\xc4\x85. Kitais metais BMW variklis pasiek\xc4\x97 dar didesn\xc4\x99 19 200 s\xc5\xabki\xc5\xb3 per minut\xc4\x99 rib\xc4\x85, 900 AG galingum\xc4\x85 ir sv\xc4\x97r\xc4\x97 ma\xc5\xbeiau nei 91\xc2\xa0kg.\n_START_SECTION_\n2006\xe2\x80\x932013\n_START_PARAGRAPH_\n2006 m. varikli\xc5\xb3 specifika pakeista \xc4\xaf 90\xc2\xb0 V8 2,4 litr\xc5\xb3, o minimalus svoris nustatytas ties 95\xc2\xa0kg. Nepaisant suma\xc5\xbeinto varikli\xc5\xb3 t\xc5\xabrio, j\xc5\xb3 galingumas da\xc5\xbeniausiai buvo didesnis. Toyota \xc5\xa1i\xc5\xb3 met\xc5\xb3 variklis siek\xc4\x97 apie 740 AG ties 19 000 s\xc5\xabki\xc5\xb3 per minut\xc4\x99 riba._NEWLINE_2007 m. visos varikli\xc5\xb3 specifikacijos buvo \xc4\xaf\xc5\xa1aldytos dvejiems metams siekiant suma\xc5\xbeinti i\xc5\xa1laidas jiems. 2009 m. varikli\xc5\xb3 s\xc5\xabkiai suma\xc5\xbeinti iki 18 000 per minut\xc4\x99, o kiekvienas lenktynininkas per sezon\xc4\x85 gal\xc4\x97jo sunaudoti tik 8 naujus variklius.\n_START_SECTION_\n2014\xe2\x80\x93\n_START_PARAGRAPH_\nNuo 2014 m. sezono FIA pakeit\xc4\x97 iki tol naudotus 2,4 L V8 variklius \xc4\xaf 1,6 L V6. Tuo pa\xc4\x8diu buvo ribojamas kuro patekimo kiekis \xc4\xaf varikl\xc4\xaf, siekiant padidinti \xc4\x8dempionato ekologi\xc5\xa1kumo. Varikli\xc5\xb3 s\xc5\xabkiai ribojami iki 15 000 per minut\xc4\x99, nors d\xc4\x97l patikimumo lenktyn\xc4\x97se retai vir\xc5\xa1ija 12 000 s\xc5\xabki\xc5\xb3._NEWLINE_2015 m. sezone \xc4\xaf lenktynes sugr\xc4\xaf\xc5\xbeo Honda varikli\xc5\xb3 gamintoja._NEWLINE_\xc5\xa0iuo laikotarpiu \xc4\xaf Formul\xc4\x97s 1 \xc4\x8dempionat\xc4\x85 sugr\xc4\xaf\xc5\xbeo turbokompresoriniai varikliai, paskutin\xc4\xaf kart\xc4\x85 naudoti 1988 m,'